

**Szerb Köztársaság**

**Vajdaság Autonóm Tartomány**

**Zenta község**

**ZENTA KÖZSÉG KÖZSÉGI TANÁCSA**

**Szám: 031-14/2022-I**

**Kelt: 2022. 11. 22.**

**Z e n t a**

Zenta község alapszabálya (Zenta Község Hivatalos Lapja, 4/2019. sz.) 103. szakasza, valamint a közvitákról szóló rendelet (Zenta Község Hivatalos Lapja, 1/2020. sz.) 7. és 17. szakasza alapján, Zenta község Községi Tanácsának az elnöke

**Ö S S Z E H Í V J A**

**A KÖZVITÁT**

**A ZENTAI KÖZSÉGI KÉPVISELŐ-TESTÜLET ÜZLETVITELI ÉPÜLETÉBEN A HELYISÉGEK ÉS A KÖZSÉGI KÉPVISELŐ-TESTÜLET ÜZLETVITELI ÉPÜLETE ELŐTTI PARKBAN A PAVILON HASZNÁLATBA ADÁSÁNAK ÉS A KÖZSÉGI KÖZIGAZGATÁSI HIVATAL ÁLTAL VÉGZETT SZOLGÁLTATÁSOK FELTÉTELEIRŐL ÉS MÓDJÁRÓL SZÓLÓ RENDELET MÓDOSÍTÁSÁRÓL ÉS KIEGÉSZÍTÉSÉRŐL SZÓLÓ RENDELET JAVASLATÁRÓL**

Felhívunk minden érdekelt alanyt, aki ki szeretné fejezni véleményét, megjegyzést és javaslatot szeretne adni a Zentai Községi Képviselő-testület üzletviteli épületében a helyiségek és a Községi Képviselő-testület üzletviteli épülete előtti parkban a pavilon használatba adásának és a Községi Közigazgatási Hivatal által végzett szolgáltatások feltételeiről és módjáról szóló rendelet módosításáról és kiegészítéséről szóló rendelet javaslatáról, hogy vegyen részt a közvitán, amelynek megtartására **2022. 12. 07-én** kerül sor **18,00 órai kezdettel a zentai Városháza 22. sz. irodájában,** a Fő tér 1. szám alatt.

Az említett javaslatot az érdekeltek megtekinthetik és letölthetik Zenta község hivatalos honlapjáról, a [www.zenta-senta.co.rs](http://www.zenta-senta.co.rs) címen, vagy Zenta község épületének 22-es számú irodájában, Zentán, a Fő tér 1. sz. alatt.

Czegledi Rudolf s. k.

Zenta község Községi Tanácsának az elnöke